Projekat „Grad ugodnog i sigurnog življenja“

SMJERNICE ZA PODNOŠENJE PRIJAVE

I

PRIJAVNI OBRAZAC

ZA PODNOSIOCE PRIJAVE NA JAVNI POZIV ZA IZRAŽAVANJE INTERESA ZA FIZIČKA LICA S PODRUČJA OPĆINE VAREŠ

Za učešće u aktivnostima programa podrške zapošljavanju kroz javne radove za dugoročno nezaposlene i socijalno ugrožene kategorije stanovništva koji implementira Općina Vareš uz podršku Projekta „Lokalni integrisani razvoj“ u 2018. godini

28.03.2018. godine

**1. Opće informacije**

Projekat „Lokalni integrisani razvoj“ (LIR) je trogodišnja inicijativa (2016.-2018.) koju primarno finansira Evropska unija (EU), a provodi Razvojni program Ujedinjenih nacija (UNDP) u saradnji sa Ministarstvom za ljudska prava i izbjeglice Bosne i Hercegovine (BiH), Ministarstvom razvoja, poduzetništva i obrta Federacije Bosne i Hercegovine (FBiH), Ministarstvom uprave i lokalne samouprave Republike Srpske (RS) i dva entitetska saveza opština/općina i gradova. Projekat se implementira u 21 jedinici lokalne samouprave (JLS) u BiH.

Projekat ima za cilj podizanje životnog standarda i povećanje socijalne kohezije u BiH putem inkluzivnog održivog socioekonomskog razvoja. Specifični cilj projekta je stimulacija odgovornog i dobrog upravljanja, ekonomskog razvoja te promocija socijalne inkluzije na lokalnom nivou kroz integrisani lokalni razvoj, prvenstveno u područjima pogođenim poplavama kao i onim s velikim procentom povratnika/interno raseljenih lica.

Projekat predviđa pomoć i za dugoročno nezaposlene i socijalno isključene kategorija stanovništva (s naglaskom na povratnike, interno raseljene i dugotrajno nezaposlene osobe). Osim toga, projekat planira podržati jedinice lokalne samouprave, u saradnji sa zavodima za zapošljavanje ili centrima za socijalnu pomoć, u realizaciji kvalitetnih i efikasnih programa podrške zapošljavanju kroz javne radove ili slične mjere za zapošljavanje, te na taj način pružiti podršku dugoročno nezaposlenim i socijalno isključenim kategorijama stanovništva u odabranim JSL.

S tim u vezi, Općina Vareš će uz podršku LIR projekta implementirati projekat „GRAD UGODNOG I SIGURNOG ŽIVLJENJA“.

Projekat predviđa uređenje i sanaciju lokalne infrastrukture i zapošljavanje dugoročno nezaposlenih osoba na sezonski poslovima. Svrha programa javnih radova je da dugoročno nezaposlenim osobama unaprijedi radne vještine i nivo društvene integracije te na taj način poveća njihovu konkurentnost na tržištu rada.

**2. Ciljevi**

Prvenstveni cilj ovog javnog poziva jeste pružanje prilike zainteresovanim fizičkim licima koji pripadaju dugoročno nezaposlenim i socijalno isključenim kategorijama stanovništva iz općine Vareš da podnesu prijavu za učešće u projektu „GRAD UGODNOG I SIGURNOG ŽIVLJENJA“ u cilju ostvarivanja finansijskih prihoda za period trajanja od minimalno četiri mjeseca tokom 2018. godine.

**3. Opis planirane podrške**

Kroz projekat će odabranim korisnicima[[1]](#footnote-1) biti pružena mogućnost da kroz angažman na određeno vrijeme ostvare prihode kroz učešće u javnim radovima. Projekat „GRAD UGODNOG I SIGURNOG ŽIVLJENJA“ predviđa sljedeće aktivnosti:

1. ***Rekonstrukcija zelenih površina;***
2. ***Uspostavljanje mehanizma stalnog nadzora i održavanja riječnih korita;***
3. ***Uklananje ruševnih objekata;***
4. ***Čišćenje propusta, kanala i rigola.***

Projektom je predviđeno zapošljavanje 35 osoba koje su prijavljene na evidenciji Biroa za zapošljavanje Općine Vareš kroz privremeni radni angažman i društveno korisni rad u trajanju od pet mjeseci.

Općina Vareš će implementirati ovaj projekat u suradnji sa partnerima: JU “Centar za socijalni rad” i JKP “Vareš”, uz podršku UNDP-a.

Izbor korisnika po osnovu ovog Javnog poziva će vršiti Komisija imenovana od strane Općine Vareš i UNDP-a koja će djelovati na nivou jedinice lokalne samouprave. Predstavnici Općine Vareš i partnerskih institucija na projektu će informisati korisnike o javnom pozivu za implementiranje programa podrške zapošljavanju kroz javne radove putem svojih službenih web stranica, oglasnih ploča i drugih sredstava javnog informiranja, te istima pružiti svu potrebnu tehničku i stručnu pomoć kod popunjavanja obrazaca za prijavu na javni poziv.

Prije početka radova predviđenih projektom svi odabrani korisnici će biti u obavezi da sudjeluju na edukaciji o osnovnim pravilima i mjerama zaštite na radu sukladno važećim zakonima, ostalim zakonskim i podzakonskim aktima kojima je regulisana oblast sigurnosti i zaštite na radu u BiH.

Obaveza korisnika je da aktivno sudjeluje i u ostalim edukacijama koje se budu organizovale u okviru projekta.

Za provedbu redovnog monitoringa, kao i za tehnički nadzor nad izvođenjem javnih radova bit će zadužena Služba za urbanizam, prostorno uređenje, privredu i finansije Općine Vareš (zadužen za radnike na terenu).

**Dodatne informacije:**

Od podnosioca prijave se očekuje da sudjeluju u obavljanju sljedećih javnih radova:

* Rekonstrukcija zelenih površina u urbanom dijelu općine Park kod OŠ „Vareš“, park ispred „D“ blokova - pješačka zona, park preko puta Policijske uprave i zelena površina u ulici Ljevarska u V. Majdanu (prekopavanje ugaženih zelenih površina sa dopunom zemlje, dopunjavanje sa travnatom smjesom i prehrana mineralnim gnojivima, obrezivanje krošnji stabala sa odvozom, sječa i zamjena sadnjom odgovarajućih sadnica, uklanjanje oštećenih i suhih stabala koja mogu prouzrokovati štetu, obrezivanje živica i žbunja sa odvozom, zamjena i ugradnja novih klupa u parkovima i kanti za smeće);
* Uspostavljanje mehanizma stalnog nadzora i održavanj riječnih korita na kritičnim lokacijama na kojima prilikom obilnih padavina postoji opasnost od izlijevanja (uklanjanje nanosa materijala iz korita rijeka, uklanjanje samoniklog rastinja i stabala iz korita rijeke i odvoz prikupljenog materijala, čišćenje ustava na kritičnim tačkam);
* Uklanjanje ruševnih objekata koji predstavljaju opasnost za sigurnost i zdravlje građana i promet vozila (uklanjanje ruševnih objekata u urbanom dijelu općine, odvoz prikupljenog građevinskog otpada na gradsku deponiju i uređenje očišćene površine);
* Čišćenje propusta, kanala i rigola na potencijalno ugroženim tačkama prilikom obilnih padavina kao i prokres drveća na pojedinim dionicama lokalnih puteva (sakupljanje i uklanjanje nanešenog materijala iz kanala i propusta na pojedinim dionicama lokalnih puteva, prokresivanje drveće i odvoz svog skupljenog materijala na gradsku deponiju).

Indikativni vremenski okvir trajanja projektne podrške odabranim korisnicima je u periodu maj 2018. – oktobar 2018. godine.

Pravo učešća imaju sva fizička lica koja ispunjavaju osnovne i dodatne kriterije sa područja općine Vareš.

**Nepotpune prijave se neće uzimati u razmatranje.**

## 4. Kriteriji za prijavu fizičkih lica

**Svaki podnosilac prijave(fizičko lice) treba ispuniti sljedeće osnovne kriterije:**

* Podnosilac prijave mora imati prebivalište na teritoriji općine Vareš;
* Podnosilac prijave je dugoročno nezaposlena osoba, odnosno nalazi se na evidenciji nadležnog biroa/službe za zapošljavanje duže od 12 mjeseci.

**Dodatni kriteriji:**

* Podnosilac je samohrani roditelj;
* Podnosilac živi u domaćinstvu u kojem su svi članovi nezaposleni. Zaposlenjem se smatra ukoliko član domaćinstva obavlja posao za koji uplaćuje poreze i doprinose iz zasnovanog radnog odnosa;
* Podnosilac živi u višečlanom domaćinstvu (veći broj osoba koje žive u domaćinstvu će biti dodatno bodovan);
* Podnosilac prijave je osoba mlađa od 30 godina starosti;
* Podnosilac prijave ima ili je imao status povratnika ili raseljene osobe;
* Podnosilac je pretrpio štetu u poplavama u maju 2014. godine;
* Podnosilac ima status osobe sa posebnim potrebama ili živi u domaćinstvu sa osobom kojoj je potrebna posebna njega ili je osoba sa posebnim potrebama;
* Podnosilac prijave je žena;
* Podnosilac je korisnik socijalne pomoći.

Ukoliko je ukupan broj potencijalnih korisnika koji ispunjavaju navedene uslove veći od broja korisnika koji mogu biti podržani, prednost će se davati višečlanim domaćinstvima te domaćinstvima koja u svom sastavu imaju osobe koje ispunjavaju više kriterija (npr. osobe sa posebnim potrebama koje dijele domaćinstvo sa osobama bez primanja).

**5. Smjernice za prijavu i potrebna prateća dokumentacija:**

1. Nakon što Općina Vareš objavi poziv za podnošenje prijava, sva zainteresirana fizička lica koja žive na području općine Vareš, mogu preuzeti odgovarajuće obrasce za prijave na pisarnici *Općine Vareš (info pult) ili sa web stranice Općine Vareš (*[www.vares.info](file:///C%3A%5CUsers%5Cdturalic%5CDesktop%5Cwww.vares.info)*).*
2. Fizička lica koja ispunjavaju uslove se pozivaju da dostave prijave, uključujući i svu potrebnu prateću dokumentaciju koja je navedena u nastavku, najkasnije do ***20.04.2018. godine do 15.00 sati.* Aplikacije se mogu dostaviti putem putem pošte ili direktno u prostorije Općine Vareš** na adresi: Općina Vareš, Zvijezda 34, 71330 Vareš.

Ukoliko se aplikacije šalju putem pošte, dokaz da je aplikacija dostavljena u roku predstavlja datum na otpremnici, poštanski žig ili priznanica.

**Sve prijave koje se dostavljaju direktno ili putem pošte moraju biti predane u zatvorenoj koverti naslovljene na projekat „GRAD UGODNOG I SIGURNOG ŽIVLJENJA“.**

1. Za sve dodatne informacije i pojašnjenja tokom perioda podnošenja prijava, podnosioci zahtjeva mogu direktno uputiti pitanja, upite i zahtjeve u pisanoj formi, na broj 032/848-104 ***(kontakt osoba gdin. Rusmir Berberović) ili na mail*** rusmir.berberovic@vares.info.
2. Obrasci s nepotpunim podacima će biti odbijeni.
3. Prijave koje ne sadrže potrebnu prateću dokumentaciju se neće razmatrati.

**Pored ispravno popunjenog i potpisanog obrasca za prijavu** fizička lica koja se prijavljuju za učešće trebaju dostaviti prateću dokumentaciju, koja je navedena u nastavku.

Popis prateće dokumentacije:

1. **Obavezna dokumentacija:**
* Kopija lične karte;
* Prijava CIPS (ne starija od 30 dana, original ili ovjerena fotokopija);
* Kućna lista za domaćinstvo podnosioca prijave sa datumom izdavanja iz perioda trajanja javnog poziva;
* Potvrda od biroa za zapošljavanje za podnosioca prijave u kojoj je naveden datum zadnjeg zaposlenja ili datum upisa u registar zavoda;
* Potvrda od biroa za zapošljavanje za sve nezaposlene punoljetne članove domaćinstva ne starija od 30 dana. Ukoliko neki članovi domaćinstva nisu evidentirani na birou za zapošljavanje, potrebno je navesti imena osoba i razlog (na primjer: domaćica);
* Potvrda od centra za socijalni rad ukoliko je podnosioc prijave evidentiran u centru. Potrebno je navesti i koju vrstu pomoći podnosilac prijave koristi.
1. **Dodatna dokumentacija:**
* Ukoliko je osoba koja aplicira samohrani roditelj potrebno dostaviti sljedeće dokumente: Dokaz da se radi o samohranom roditelju (smrtni list supruga/e ili rješenje o razvodu i rodni list djeteta/djece);
* Ukoliko osoba koja aplicira ima ili je imala status povratnika ili raseljenog lica, potrebno je dostaviti: *1. Potvrdu za povratnike*: Potvrda izdata od gradske službe, MUP-a ili nadležnog ministarstva koja potvrđuje status povratnika; *2. Potvrdu za raseljene osobe:* Kopija originalne dokumentacije koja potvrđuje status raseljene osobe ili potvrda od nadležnog ministarstva ili općine/opštine/grada koja potvrđuje status raseljene osobe;
* Potvrda/prijava o pretrpljenoj materijalnoj šteti – općina/opština ili druga nadležna institucija (podnosi se ukoliko je podnosilac pretrpio štetu tokom poplava u maju 2014. godine);
* Ukoliko osoba koja podnosi prijavu ima status osobe sa posebnim potrebama, potrebno je dostaviti rješenje o invalidnosti, rješenje o radnoj sposobnosti ili neki drugi dokument u kojem je identificiran invaliditet. Ukoliko podnosilac prijave zbog svog zdravstvenog stanja nije radno sposoban, neka druga radno sposobna osoba iz domaćinstva treba biti nosilac prijave. Ukoliko podnosilac prijave nema status osobe sa posebnim potrebama, a živi u domaćinstvu u kojem jedan član ili više njih imaju status osobe sa posebnim potrebama, onda je potrebno dostaviti navedene dokumente za osobe sa posebnim potrebama iz domaćinstva;
* Ostali relevantni dokument koji dokazuju socijalni status ili pripadnost ranjivim kategorijama stanovništva.

#### 6. Uloge i odgovornosti strana

Svi aplikanti po osnovu ovog javnog poziva će morati potpisati Izjavu o saglasnosti, kojom izražavaju svoju spremnost da zadovolje sljedeće zahtjeve (Izjava o saglasnosti dostupna u nastavku, na stranici br. 11):

• pristup svim informacijama relevantnim za implementaciju Projekta;

• potpisivanje odgovarajućih ugovora sa Općinom Vareš;

• aktivno učešće u edukaciji o osnovnim pravilima i mjerama zaštite na radu, kao i dosljednu primjenu i poštivanje istih tokom implementacije Projekta;

• aktivno i svrsishodno učešće tokom cjelokupne implementacije Projekta i poštivanje svih ostalih dogovorenih obaveza i odgovornosti.

**7. Proces odabira**

Izbor korisnika pomoći na osnovu ovog javnog poziva će vršiti komisija imenovana od strane Općine Vareš i UNDP-a koja će djelovati na nivou jedinica lokalne samouprave. Komisija će razmatrati prijave u skladu sa odredbama ovog javnog poziva.

**Rezultati o izboru korisnika projekta bit će objavljeni na oglasnoj ploči općine i web stranicama** [**http://www.vares.info**](http://www.vares.info) i [**http://www.ba.undp.org**](http://www.ba.undp.org).

Izbor korisnika će se odvijati u dvije faze, uključujući:

***Prva faza: Usklađenost i evaluacija prijava po kriterijima iz javnog poziva***

* Komisija za odabir provodi pregled prijava i pregled usklađenosti prijave s administrativnim zahtjevima;
	+ Provjera da li je dostavljena sva potrebna dokumentacija;
	+ Vrednovanje i bodovanje prijava fizičkih lica.

***Druga faza: Žalbeni period***

* Žalbeni period od sedam dana je predviđen za moguće žalbe nakon objave preliminarne liste izabranih korisnika.

**8. Evaluacija**

U sklopu prve faze, po prijemu i otvaranju prijava, ocjenjuju se sljedeći elementi:

* Da li je prijava dostavljena u utvrđenom roku. Ukoliko nije, ista se automatski odbija.
* Da li prijava ispunjava sve **osnovne administrativne kriterije** navedene u listi ispod. Ukoliko ne zadovoljava i ukoliko je odgovor na jedno od pitanja u tabeli ispod „NE“, prijava neće biti dalje razmatrana.

|  |
| --- |
| **ISPUNJENOST *OSNOVNIH KRITERIJA*** |
|  |  | **DA** | **NE** |  |
| Podnosilac prijave ima prebivalište na teritoriji općine Vareš |  |   |   |  |
| Podnosilac prijave je dugoročno nezaposlena osoba, odnosno nalazi se na evidenciji nadležnog biroa/službe za zapošljavanje duže od 12 mjeseci |  |  |  |  |

Također, u ovoj fazi će se izvršiti provjera ispunjenosti dodatnih kriterija i dostavljene obavezne i dodatne prateće dokumentacije. **Dodatni kriteriji nisu eliminatorni i njihovo neispunjavanje ili djelimično ispunjavanje neće diskvalifikovati podnosioca iz procesa evaluacije ukoliko zadovolje minimalan broj bodova na bazi ispunjenosti osnovnih administrativnih kriterija.** Lista prateće dokumentacije za dodatne kriterije će se koristiti kao potvrda da su informacije o ispunjavanju dodatnih kriterija tačne, a u svrhu dodatnog bodovanja. Lista ispunjenosti dodatnih kriterija i pripadajuće dokumentacije je kako slijedi:

|  |  |  |  |
| --- | --- | --- | --- |
| **Prateća dokumentacija:**  |  | **DA** | **NE** |
|  **Obavezna dokumentacija** |
| Kopija lične karte |  |  |  |
| Prijava CIPS (ne starija od 30 dana, original ili ovjerena fotokopija) |  |  |  |
| Kućna lista za domaćinstvo podnosioca prijave sa datumom izdavanja iz perioda trajanja javnog poziv. |  |  |  |
| Potvrda od biroa za zapošljavanje za podnosioca prijave u kojoj je naveden datum zadnjeg zaposlenja ili datum upisa u registar zavoda |  |  |  |
| Potvrda od biroa za zapošljavanje za sve nezaposlene punoljetne članove domaćinstva ne starija od 30 dana. Ukoliko neki članovi domaćinstva nisu evidentirani na birou za zapošljavanje, potrebno je navesti imena osoba i razlog (na primjer: domaćica). |  |  |  |
| Potvrda od centra za socijalni rad ukoliko je podnosioc prijave evidentiran u centru. Potrebno je navesti i koju vrstu pomoći podnosilac prijave koristi. |  |  |  |
| **Dodatna prateća dokumentacija** |
| Ukoliko je osoba koja aplicira samohrani roditelj potrebno dostaviti sljedeće dokumente: Dokaz da se radi o samohranom roditelju (smrtni list supruga/e, rješenje o razvodu i rodni list djeteta/djece); |  |  |  |
| Ukoliko osoba koja aplicira ima ili je imala status povratnika ili raseljenog lica, potrebno je dostaviti: *1. Potvrdu za povratnike*: Potvrda izdata od gradske službe, MUP-a ili nadležnog ministarstva koja potvrđuje status povratnika; *2. Potvrdu za raseljene osobe:* Kopija originalne dokumentacije koja potvrđuje status raseljene osobe ili potvrda od nadležnog ministarstva ili općine/opštine/grada koja potvrđuje status raseljene osobe; |  |  |  |
| Potvrda/prijava o pretrpljenoj materijalnoj šteti – općina/opština ili druga nadležna institucija (podnosi se ukoliko je podnosilac pretrpio štetu tokom poplava u maju 2014. godine); |  |  |  |
| Ukoliko osoba koja podnosi prijavu ima status osobe sa posebnim potrebama, potrebno je dostaviti rješenje o invalidnosti, rješenje o radnoj sposobnosti ili neki drugi dokument u kojem je identificiran invaliditet. Ukoliko podnosilac prijave zbog svog zdravstvenog stanja nije radno sposoban, neka druga radno sposobna osoba iz domaćinstva treba biti nosilac prijave. Ukoliko podnosilac prijave nema status osobe sa posebnim potrebama, a živi u domaćinstvu u kojem jedan član ili više njih imaju status osobe sa posebnim potrebama, onda je potrebno dostaviti navedene dokumente za osobe sa posebnim potrebama iz domaćinstva; |  |  |  |
| Ostali relevantni dokument(i) koji dokazuju socijalni status ili pripadnost ranjivim kategorijama stanovništva. |  |  |  |

**Evaluacijska ljestvica**

|  |  |  |  |
| --- | --- | --- | --- |
| **Dodatni kriteriji** | Indikator |  | **Maksimalan broj bodova** |
| Podnosilac je samohrani roditelj | Ukoliko DA |  | 5 |
| Podnosilac živi u domaćinstvu u kojem su svi članovi nezaposleni. Zaposlenjem se smatra ukoliko član domaćinstva obavlja posao za koji uplaćuje poreze i doprinose iz zasnovanog radnog odnosa | Svi članovi nezaposleni-15 bodova1 član zaposlen-5 bodova2 i više članova zaposleno-0 bodova |  | 15 |
| Podnosilac živi u višečlanom domaćinstvu  | Domaćinstvo od 6 i više članova-20 bodovaDomaćinstvo od 4-5 članova-10 bodovaDomaćinstvo do 4 i manje članova-0 bodova |  | 20 |
| Podnosilac prijave je osoba mlađa od 30 godina starosti | Osobe mlađe od 30-5 bodova |  | 5 |
| Podnosilac prijave ima ili je imao status povratnika ili raseljene osobe | Ukoliko DA |  | 10 |
| Podnosilac je pretrpio štetu u poplavama u maju 2014. godine | Ukoliko DA |  | 5 |
| Podnosilac ima status osobe sa posebnim potrebama ili živi u domaćinstvu sa osobom kojoj je potrebna posebna njega ili je osoba sa posebnim potrebama | Podnosilac prijave sa posebnim potrebama-15 bodovaPodnosilac prijave živi sa osobom sa posebnim potrebama-15 bodova |  | 15 |
| Podnosilac prijave je žena | Ukoliko DA |  | 10 |
| Podnosilac je korisnik socijalne pomoći | Ukoliko DA |  | 15 |
| **Ukupan max. broj bodova:** |  |  | **100** |

Nakon ocjenjivanja prijava u skladu sa iznad navedenim navedenim kriterijima, definira se preliminarna rang lista u skladu sa ostvarenim brojem bodova.

Nakon toga, u drugoj fazi slijedi period žalbenog procesa u trajanju od 7 dana. Po završetku žalbenog perioda će se definisati konačna rang lista odabranih korisnika.

**9. Indikativni vremenski okvir**

Aplikanti će biti pismeno obaviješteni o rezultatima poziva.

Predviđeni indikativni vremenski okvir za provedbu procesa odabira je slijedeći:

|  |  |
| --- | --- |
| **AKTIVNOST** | **DATUM** |
| **Objava poziva**  | **28.03.2018. godine** |
| **Rok za podnošenje prijedloga** | **20.04.2018. godine** |
| **Obavijest o preliminarnim rezultatima poziva** | **26.04.2018. godine** |
| **Žalbeni period** | **04.05.2018. godine** |
| **Obavijest o konačnim rezultatima poziva** | **07.05.2018. godine** |
| **Potpisivanje ugovora**  | **11.05.2018. godine** |

**OBRAZAC ZA PRIJAVU**

|  |
| --- |
| Projekat „GRAD UGODNOG I SIGURNOG ŽIVLJENJA“ |
| informacije o podnosiocu prijave |
| Ime i prezime: |
| Datum rođenja: | JMBG: | Broj telefona: |
| Adresa: |
| Opština/Općina: |
| Stručna sprema: | Broj godina radnog iskustva: |
| Informacije o članovima domaćinstva: |
| Ime i prezime | Spol (M/Ž) | JMBG | Porodični odnos | Starost |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
|  |  |  |  |  |
| Da li posjedujete više od jedne stambene jedinice? Da □ Ne □ |
| Ukoliko je odgovor da, da li su ostali objekti u Vašem vlasništvu na prostoru opštine/općine boravišta? Da □ Ne □ |
| Da li ste pretrpjeli štetu tokom poplava u maju 2014. godine:Da □ Ne □ |
| Da li su navedeni objekti stradali u poplavama: Da □ Ne □ |
| Status osobe sa posebnim potrebama: Da □ Ne □ |
| Da li u domaćinstvu imate članova domaćinstva sa statusom osobe sa posebnim potrebama: Da □ Ne □ |
| Status samohranog roditelja: Da □ Ne □ |
| Status povratnika ili raseljene osobe: Da □ Ne □ |
| Status korisnika socijalne pomoći: : Da □ Ne □ |
| PODACI O SOCIJALNOM STATUSU PODNOSIOCA |
| Radni status (za članove domaćinstva između 18 i 65 godina starosti) |
| Ime i prezime člana domaćinstva | Zaposlen/a (DA/NE, ukoliko DA, navesti gdje i naziv radnog mjesta) | Nezaposlen/a (DA/NE) | Student/ica Penzioner/ka |
|  |  |  |  |
|  |  |  |  |
|  |  |  |  |
|  |  |  |  |
|  |  |  |  |
| RADNI ODNOS |
| Navedite koje je bilo vaše posljednje radno iskustvo i koliko dugo ste bili zaposleni: |  |
| Datum prestanka radnog odnosa: |  |
| Navedite koliko dugo ste nezaposleni: |  |
| Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ovim potvrđujem tačnost navedenih podataka i prihvatam da netačnost navoda u ovoj prijavi znači automatsku diskvalifikaciju mog učešća u projektu „GRAD UGODNOG I SIGURNOG ŽIVLJENJA“. |
| Potpis:  | Datum: |

**IZJAVA O SAGLASNOSTI**

Ja, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_/*ime i prezime podnosioca prijave/*, saglasan sam da u slučaju da budem odabran za učešće u projektu „**GRAD UGODNOG I SIGURNOG ŽIVLJENJA“** na zahtjev Općine Vareš i UNDP-a osiguram sljedeće:

* pristup svim informacijama relevantnim za implementaciju Projekta;
* potpisivanje odgovarajućih ugovora sa Općinom Vareš;
* učešće u edukaciji o osnovnim pravilima i mjerama zaštite na radu, kao i dosljednu primjenu i poštivanje istih tokom implementacije Projekta;
* aktivno i svrsishodno učešće tokom cjelokupne implementacije Projekta i poštivanje svih ostalih dogovorenih obaveza i odgovornosti.

Potpis: \_\_\_\_\_\_\_\_\_\_\_\_\_\_\_\_\_\_\_\_ Datum: \_\_\_\_\_\_\_\_\_\_\_\_\_\_\_\_\_\_\_

1. Termini navedeni u ovom pozivu kao što su podnosilac, korisnik i sl. su rodno neutralni i odnose se na pripadnike oba spola. [↑](#footnote-ref-1)